Krasnii Kut

**Krasnii Kut** ( «čoma čogaine») om Venäman lidn da lidnankund Saratovan agjan suves. Se om Krasnii Kutan rajonan administrativižeks keskuseks da palaks.

## Istorii
Eländpunktan aluz om pandud vll 1813−1819 sirdanuzil mehil, lähtnuzil erindha kozakoil Ukrainan Har'kovan aigaspäi, nimitihe kodižilon mödhe, kudamb vspäi 1850 sai Krasnokutsk-nimen (nüg. lidnanvuitte -žilo). Sirdanikoiden kahtenz' partii tuli ukrainižes Krasnii Kutaspäi vl 1837, lugetas sidä vot lidnan todesižen alusenpanendan vodeks oficialižikš.

Nevondkundaližen aigan oli lidnan statusanke vn 1925 elokuhusai, sid' žilo möst. Kätihe radnikžiloks vn 1939 tal'vkus. Žilo sai lidnan statusad vn 1966 11. päiväl kezakud.

Krasnii Kut šingotase torvarmaturan tegimel, elektromehanižel tegimel, sömtegimištol (maidtegim, sömkombinat, lindunkombinat, durran semniden ümbriradai tegim), raudten distancijal.

## Geografijan andmused

Lidn sijadase rajonan keskuzpalan pohjoižes, Jeruslan-jogen oiktal randal ( 278 km pitte, Volgan hura ližajogi), 45 m ü.m.t. keskmäižel korktusel.

Matkad Saratovhasai om ühesakümne kaks' kilometrad lodeheze orhal, 125 km avtotedme vai raudtedme. Lähembaižed lidnad oma Pallasovk (Volgogradan agj) 100 km suvhe orhal vai raudtel, 143 km avtotel, Engel's 86 km lodeheze orhal, 116 km avtotedme vai raudtedme, Jeršov 100 km päivnouzmha-pohjoižpäivnouzmha orhal, 130 km avtotedme vai raudtedme, i Novouzensk 98 km suvipäivnouzmha orhal, 123 km avtotedme vai raudtedme. *Krasnii Kut*-raudtestancii radab lidnan pohjoižpalas, raudte sarakoičese jogen hural randal.

## Tobmuz
Kaik viž žilod i üks' raudtesarak mülüdas lidnankundha (municipaližhe ühtnikho) Krasnii Kutan ližaks. Lidnankundan pind — 230,14 km².

## Eläjad
Vn 2010 Venäman rahvahanlugemižen mödhe lidnan eläjiden lugu oli 14 416 ristitud, lidnankundan — 15 937 ristitud, rajonan pol', vn 2021 — 14 296 ristitud. Kaik 14 483 ristitud elihe lidnas i 17 758 ristitud kaikes lidnankundas vl 2018. Kaikiš suremb lidnan ristitišt oli 16..17 tuhad eläjid vll 1970−2001 (17 384 rist. vl 1989).

Rahvahad (enamba 0,8 % vl 2010): venälaižed — 82,3 %, kazahlaižed — 4,1 %, ukrainalaižed — 2,6 %, totarlaižed — 2,4 %, armenijalaižed — 2,2 %, korejalaižed — 1,2 %, saksalaižed — 0,8 %, toižed rahvahad — 3,9 %, rahvahuden ozutandata — 0,5 %.

Ortodoksižen hristanuskondan Eläban Eziauguižen Stroican jumalanpert' om saudud lidnas vajehtamha muretud Mikoi-arhangelan jumalanpertid. Islaman mečet' om avaitud 2000-nziš vozišpäi.

## Openduz
Lapsiden opendusen aluzkundad oma viž nimitadud i nomeruidud päivkodid (nomer 1..3, 24, 26), koume keskškolad (nomer 1..3), Venäman raudteiden licei nomer 2 (ende gimnazii-internat nomer 5), lapsiden sädamižen pert', čomamahtoiden škol, rajonan sportškol.

Professionaližen opendusen aluzkundad oma Krasnii Kutan politehnine licei, Ul'janovskan civiližaviacijan institutan Krasnii Kutan filial-lendandškol i Saratovan valdkundaližen agrarižen universitetan Krasnii Kutan filial (ende Krasnii Kutan zooveterinarine tehnikum).

## Galerei

Learning centre.JPG|Krasnii Kutan civiližaviacijan lendandškol (2013)
Krasny Kut 25.jpg|Eläban Eziauguižen Stroican jumalanpert', vn 2017 nägu
Krasny Kut 28.jpg|Počtamt vl 2017
Krasniy Kut 01.jpg|Kul'turkeskuz (vn 2008 olend)
Krasny Kut 10.jpg|*Krasnii Kut*-päraudtestancijan sauvused da torg niidenno vl 2017


## Homaičendad


## Irdkosketused
* Lidnankundan lehtpoled rajonan oficialižel ''krasny-kut.ru''-saital.